stanford-oval/wikipedia huggingface dataset:
Keila (kunta)
Väestö

Vuonna 2011 Keilan kunnassa oli 5 318 asukasta, joista 4 101 (77,1 %) oli virolaisia, 978 (18,4 %) venäläisiä ja 237 (4,5 %) muita kansallisuuksia.
Liikenne

Tallinna–Paldiski-valtatie (Valtatie 8), Keila–Haapsalu-tie (Kantatie 17) ja Lehola–Valkse-tie (Kantatie 18) halkovat Keilaa. Keilan asemalta on Elronin matkustajajunayhteys Tallinnaan, Paldiskiin ja Nissin Riisipereen. Lisäksi Kloogarannaan on yhteys Kloogan asemalta.
Matkailu

Viron vanhin golfkenttä, Niitväljan golfkeskus, sijaitsee Keilan kunnan Niitväljan kylässä. Laulasmaan kylpylä on tunnettu lomanviettokohde Suomenlahden rannalla. Kloogan keskitysleiri on synkkä ajanjakso Keilan historiassa.
Kuvia

Keila on tunnettu Laheperen lahden hiekkarannoista.
Kloogarannan rantaa.
Laulasmaan kylpylä sijaitsee Keilassa.
Kloogan keskitysleiri sijaitsi Keilassa.
Aiheesta muualla

Kuvia tai muita tiedostoja aiheesta Keila (kunta) Wikimedia Commonsissa
Keltasilmäpingviini

| Keltasilmäpingviini |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pingviinilinnut Sphenisciformes
Heimo::  Pingviinit Spheniscidae
Suku::  Megadyptes
Laji::  antipodes
Kaksiosainen nimi
 Megadyptes antipodes  (Hombron & Jacquinot, 1841) 
 Keltasilmäpingviinin levinneisyys
Katso myös
   Keltasilmäpingviini Wikispeciesissä   Keltasilmäpingviini Commonsissa 
Infobox OKNimi-testi OKIUCN-testi OK: 
Keltasilmäpingviini (Megadyptes antipodes) on pingviinilaji, jonka voi tunnistaa päässä olevasta keltaisesta värityksestä.
Koko ja ulkonäkö

Keltasilmäpingviinin nimi tulee keltaisesta värityksestä sen päässä. Aikuisten yksilöiden koko on noin 65 cm ja paino 5–6 kg. Laji on neljänneksi suurin pingviinilaji. Sukupuolet ovat lähes samannäköiset, tosin uroksella on hieman suurempi pää ja suuremmat jalat.
Levinneisyys

Keltasilmäpingviinejä voi tavata ainoastaan Uudessa-Seelannissa. Lajin populaation koko on arviolta 4 000 yksilöä ja se on luokiteltu uhanalaiseksi. Lajin kantaa uhkaavat nisäkäspedot ja rannikkoalueiden metsien vähentyminen.
Lisääntyminen

Keltasilmäpingviini pesii metsikössä tai pensaikossa. Laji suosii hieman syrjäistä paikkaa eikä tyypillisesti pesi näköetäisyydellä toisista pareista. Se valitsee pesäpaikkansa elokuussa ja normaalisti munii kaksi munaa syyskuussa. Hautomisaika kestää 39–51 päivää. Pari jakaa hautomisajat ja ne voivat vuorotellen olla muutaman päivän pesällä. Haudonta-ajan jälkeen laji valvoo vuorotellen poikasiaan, toisen hankkiessa ruokaa. Poikaset jättävät normaalisti pesän helmikuun puolivälissä ja ovat sen jälkeen täysin omillaan. Keltasilmäpingviinit munivat ensimmäisen kerran 3–4 vuoden iässä ja suosivat pitkäaikaisia kumppaneita. Laji voi elää jopa 24-vuotiaaksi.
Ravinto

Lajin ravintoa ovat useat kalalajit ja pienet mustekalat. Keltasilmäpingviini voi olla sukelluksissa jopa 3,5 minuuttia. Se voi sukeltaa jopa 160 metrin syvyyteen hankkimaan ravintoa.
Aiheesta muualla

Yellow-eyed penguin (Arkistoitu – Internet Archive) (englanniksi)
Kim Deok-hyeon

Kim Deok-hyeon (s. 8. joulukuuta 1985 Gwangju) on eteläkorealainen kolmiloikkaaja ja pituushyppääjä.
Kim voitti kolmiloikan pronssia tuloksella 16,78 m Incheonin Aasian-mestaruuskilpailuissa 2005. Hän karsiutui niin ikään kolmiloikassa Moskovan sisäratojen MM-kilpailuissa 2006, mutta voitti pronssia samana vuonna Dohan Aasian kisoissa tuloksella 16,87 m. Vuonna 2007 hän sijoittui yhdeksänneksi Osakan MM-kilpailuissa tuloksella 16,71 m, minkä lisäksi hän voitti hopeaa Ammanin Aasian-mestaruuskilpailuissa tuloksella 17,00 m ja kultaa Bangkokin universiadeissa tuloksella 17,02. Seuraavana vuonna hän karsiutui Pekingin olympialaisissa ja vuonna 2009 hän koki saman kohtalon sekä kolmiloikassa että pituushypyssä Berliinin MM-kilpailuissa.
Kim voitti Belgradin universiadeissa 2009 kultaa pituushypyssä tuulituloksella 841. Kantonin Aasian kisoissa 2010 hän voitti pituushypyn tuloksella 811. Daegun MM-kilpailuissa 2011 hän selviytyi pituushypyn loppukilpailuun, mutta ei voinut hypätä siinä loukkaannuttuaan kolmiloikan karsinnassa. Lontoon olympialaisissa 2012 hän karsiutui kolmiloikan loppukilpailusta. Hän saavutti Incheonin Aasian kisoissa 2014 hopeaa pituushypyssä tuloksella 790 ja pronssia kolmiloikassa tuloksella 16,93.
Kim voitti kolmiloikan Aasian-mestaruuden Wuhanissa 2015 tuloksella 16,86. Pekingin MM-kilpailuissa hän karsiutui kolmiloikan loppukilpailusta. Rio de Janeiron olympialaisissa 2016 hän karsiutui sekä pituushypyn että kolmiloikan loppukilpailusta. Lontoon MM-kilpailuissa hän karsiutui pituushypyn loppukilpailusta.
Hänen kolmiloikkaennätyksensä on 17,10 m, jonka hän hyppäsi Daegussa 5. kesäkuuta 2009. Pituutta hän on hypännyt 822 cm Riedissä 10. kesäkuuta 2016. Kummatkin tulokset ovat Etelä-Korean ennätyksiä kuten myös sisäratojen kolmiloikkatulos 15,99 m.
Käännös suomeksi
Kristillinen politiikka

Kristillinen politiikka käsittää liikehdinnän ja toiminnan, jonka tavoitteena on saada kristilliseen etiikkaan tai ideologiaan perustuvia muutoksia aikaan yhteiskunnassa.
Politiikan kentässä toimivat kristilliset liikkeet vaihtelevat huomattavasti niin menetelmien kuin tavoitteiden osalta. Liikkeet voivat jakautua poliittisesti esimerkiksi niin vasemmistoon kuin oikeistoon. Konservatiivisten järjestöjen määritteleminen poliittisesti ei kuitenkaan ole yksinkertaista.
Useat liikkeet pyrkivät mielipidejohtajan asemaan sekä vaikuttamaan keskeisiin henkilöihin. Kaikissa tapauksissa poliittiset tai ideologiset pyrkimykset eivät ole selkeitä.
Kristillinen politiikka Ruotsissa

Ruotsissa kristillinen politiikka on ilmentynyt muun muassa pyrkimyksenä vaikuttaa parlamentaarisesti Ruotsin valtiopäivillä. Osa liikkeistä on työskennellyt muun muassa aborttikysymysten parissa ja osallistunut siihen liittyvään lääketieteen eettiseen keskusteluun. Ruotsissa on vaikuttanut myös merkittävän kokoinen kristillinen rauhanliike, jolla on yksinään ollut laaja pohja kristillisten kirkkojen keskuudessa. Joillakin liikkeellä on yhteys kansainväliseen järjestöön, mutta useimmat ovat ruotsalaisia ja riippumattomia. Kansainvälisillä vaikutteilla on kuitenkin useissa tapauksessa ollut ratkaiseva merkitys järjestöjen syntymisessä.
Korowai

Korowai-heimoon kuuluva mies.
Korowai-heimolaisten tekemä koti.
Korowai on Papuassa asuva ihmisheimo. Heimo on yksi maailman ainoita, joissa eletään kivikautista elämää. Korowai-heimon ihmiset asuvat viidakoissa, jossa he rakentavat kotinsa paaluille ja oksistoon.
Korowai-heimo on ainoa tunnettu ihmisryhmä maailmassa, joka harjoittaa edelleen kannibalismia.
Suomen Madventures-matkailuohjelma esitteli Korowai-heimon elämää 2. tuotantokaudellaan.
Aiheesta muualla

Kuvia tai muita tiedostoja aiheesta Korowai Wikimedia Commonsissa
Kosken Kaiku

Kosken Kaiku on koskelainen urheiluseura. Seuran lajeina ovat yleisurheilu, pöytätennis, lentopallo, hiihto ja frisbeegolf. Seura on perustettu vuonna 1925.
Kosken Kaiun tunnetuimpia yleisurheilijoita ovat kestävyysjuoksun olympiamitalisti Kaarlo Tuominen, korkeushyppääjä Mikko Levola sekä kolmiloikkaaja Tuomas Sallinen. Myöhemmin seuraa ovat Kalevan Kisoissa edustaneet muun muassa Jarno Koivunen ja Henri Liipola.
Pöytätenniksessä seuran urheilijat ovat saavuttaneet useita Suomen mestaruuksia. Pöytätenniksen maajoukkueessa seuraa edustaa Alex Naumi.
Katie Ledecky
Uintiura

Ledecky selvisi Lontoon vuoden 2012 olympiakisoihin 800 metrin vapaauintiin voittamalla matkan Yhdysvaltain olympiakarsinnoissa. Itse kisoissa hän ylsi yllättäen 15-vuotiaana olympiakultamitaliin, voittaen muun muassa kotiyleisön suursuosikin Rebecca Adlingtonin. Barcelonan pitkän radan MM-kilpailuissa 2013 hän voitti kultaa 400 metrin vapaauinnissa, 800 metrin vapaauinnissa uudella ME-tuloksella 8.13,86, 1 500 metrin vapaauinnissa maailmanennätysajalla 15.36,53 sekä 4 × 200 metrin vapaauintiviestissä.
Kesäkuussa 2014 Ledecky paransi 800 ja 1 500 metrin vapaauinnin maailmanennätyksiä. Hän ui 800 metriä aikaan 8.11,00 ja 1 500 metriä aikaan 15.34,23. Gold Coastin Tyynenmeren-mestaruuskilpailuissa 2014 hän voitti kultaa 200, 400, 800 ja 1 500 metrin vapaauinneissa sekä 4 × 200 metrin vapaauintiviestissä.
Ledecky voitti Kazanin MM-kilpailuissa 2015 viisi maailmanmestaruutta. Hän voitti 200 metrin vapaauinnin ajalla 1.55,16, 400 metrin vapaauinnin ajalla 3.59,13, 800 metrin vapaauinnin maailmanennätysajalla 8.07,39, 1 500 metrin vapaauinnin maailmanennätysajalla 15.25,48 (hän teki jo alkuerissä ME:n 15.27,71) ja 4 × 200 metrin vapaauintiviestin.
Rio de Janeiron olympialaisissa 2016 Ledecky voitti kultaa 200 metrin vapaauinnissa ajalla 1.53,73, 400 metrin vapaauinnissa maailmanennätysajalla 3.56,46, 800 metrillä maailmanennätysajalla 8.04,79 ja 4 × 200 metrin vapaauintiviestissä sekä sai hopeaa 4 × 100 metrin vapaauintiviestissä.
Ledecky voitti  Budapestissa 2017 maailmanmestaruuden 400 metrin vapaauinnissa ajalla 3.58,34, 800 metrin vapaauinnissa ajalla 8.12,68 ja 1 500 metrin vapaauinnissa ajalla 15.31,82 sekä 4 × 100 ja 4 × 200 metrin vapaauintiviesteissä. Lisäksi hän sai hopeaa 200 metrin vapaauinnissa. Tyynenmeren-mestaruuskilpailuissa 2018 hän saavutti kultaa 400, 800 ja 1 500 metrin vapaauinneissa, hopeaa 4 × 200 metrin vapaauintiviestissä ja pronssia 200 metrin vapaauinnissa.
Ledecky saavutti Gwangjun MM-kilpailuissa 2019 kultaa 800 metrin vapaauinnissa ajalla 8.13,58 sekä hopeaa 400 metrin vapaauinnissa ja 4 × 200 metrin vapaauintiviestissä.
Kesälle 2021 siirretyissä Tokion olympialaisissa Ledecky voitti kultaa 800 metrin (8.12,57) ja 1 500 metrin vapaauinnissa (15.37,34) sekä saavutti hopeaa 400 metrin vapaauinnissa ja 4 × 200 metrin vapaauintiviestissä.
Ledecky voitti Budapestissa 2022 maailmanmestaruuden 400 metrin (3.58,15), 800 metrin (8.08,04) ja 1 500 metrin (15.30,15) vapaauinneissa sekä 4 × 200 metrin vapaauintiviestissä. Fukuokan MM-kilpailuissa 2023 hän saavutti kultaa 800 metrillä ajalla 8.08.76 ja 1 500 metrillä ajalla 15.26,27. Lisäksi hän sai hopeaa 400 metrin vapaauinnissa ja 4 × 200 metrin vapaauintiviestissä.
Pariisin olympialaisissa 2024 Ledecky voitti kultaa 800 metrin vapaauinnissa ajalla 8.11,04 ja 1 × 500 metrin vapaauinnissa olympiaennätysajalla 15.30,02. Liäsäksi hän sai hopeaa 4 × 200 metrin vapaauintiviestissä ja pronssia 400 metrin vapaauinnista ajalla 4.00,86.
Henkilökohtaiset ennätykset > 50 metrin rata

| Matka | Aika | Paikka | Päivä |
| --- | --- | --- | --- |
| 50 m vapaauinti | 25,45 | Minneapolis | 13. marraskuuta 2015 |
| 100 m vapaauinti | 53,75 | Austin | 15. tammikuuta 2016 |
| 200 m vapaauinti | 1.53,73 | Rio de Janeiro | 9. elokuuta 2016 |
| 400 m vapaauinti | 3.56,46 ME | Rio de Janeiro | 7. elokuuta 2016 |
| 800 m vapaauinti | 8.04,79 ME | Rio de Janeiro | 12. elokuuta 2016 |
| 1 500 m vapaauinti | 15.20,48 ME | Indianapolis | 16. toukokuuta 2018 |
Henkilökohtaiset ennätykset > 25 metrin rata

| Matka | Aika | Paikka | Päivä |
| --- | --- | --- | --- |
| 200 m vapaauinti | 1.52,10 | Indianapolis | 4. marraskuuta 2022 |
| 400 m vapaauinti | 3.52,88 | Toronto | 28. lokakuuta 2022 |
| 800 m vapaauinti | 7.57,42 ME | Indianapolis | 5. marraskuuta 2022 |
| 1 500 m vapaauinti | 15.08,24 ME | Toronto | 29. lokakuuta 2022 |
Aiheesta muualla

Kuvia tai muita tiedostoja aiheesta Katie Ledecky Wikimedia Commonsissa
Katie Ledecky Twitterissä
Katie Ledecky – National Team Bios – usaswimming.org (Arkistoitu – Internet Archive) (englanniksi)
Naisten 800 metrin vapaauinnin olympiavoittajat
Naisten 200 metrin vapaauinnin pitkien ratojen maailmanmestarit
Naisten 400 metrin vapaauinnin pitkien ratojen maailmanmestarit
Naisten 800 metrin vapaauinnin pitkien ratojen maailmanmestarit
Naisten 1 500 metrin vapaauinnin pitkien ratojen maailmanmestarit
Kim Do-yeon

Kim Do-yeon (s. 7. joulukuuta 1988) on eteläkorealainen jalkapalloilija. Hän on pelipaikaltaan puolustaja. Hän pelasi Etelä-Korean naisten maajoukkueessa vuoden 2015 MM-kilpailuissa yhden alkulohko-ottelun sekä neljännesvälieräottelun Ranskaa vastaan. Vuoden 2019 MM-kilpailuissa hän pelasi kaikki Etelä-Korean kolme ottelua alusta loppuun. MM-kisojen 2019 päättyessä hän on pelannut 83 maaottelua ja tehnyt niissä yhden maalin.
Koroška

| Koroška |
| --- | --- |
  1 Primorska;  Kranjska: 2a Gorenjska   2b Notranjska, 2c Dolenjska    3 Koroška; 4 Štajerska; 5 Prekmurje
Pinta-ala:  1 041 km²
Väkiluku (2021):  70 635
 – väestötiheys:  67,86 as./km²
Koroška on yksi Slovenian viidestä perinteisestä alueesta. Alueella asuu 70 635 asukasta, ja siellä on 12 kuntaa. Alueen suurin kaupunki on Slovenj Gradec.
Väestö

Kansallisuusryhmät:
slovenialaiset 94,6 %
Syntymämaat:
Slovenia 93,6 %
entinen Jugoslavia ilman Kroatiaa 4,7 %
EU-28 1,4 %
Keski-Uudenmaan poliisilaitos

Keski-Uudenmaan poliisilaitos oli Suomen poliisilaitos, jonka alueeseen kuuluivat Hyvinkään, Järvenpään ja Keravan kaupungit sekä Mäntsälän, Nurmijärven, Pornaisten ja Tuusulan kunnat. Poliisilaitoksen vastuu-alueella oli noin 213 000 asukasta. Se perustettiin vuoden 2009 alussa yhdistämällä Hyvinkään ja Järvenpään kihlakuntien poliisilaitokset, ja lisäksi siihen liitettiin Mäntsälän kunta Orimattilan kihlakunnasta sekä Pornaisten kunta Porvoon kihlakunnasta.
Poliisiasemia toimi Hyvinkäällä, Järvenpäässä, Keravalla, Mäntsälässä ja Nurmijärvellä.
Poliisin hallintouudistuksen (PORA-III) seurauksena valtioneuvosto antoi kesällä 2013 asetuksen, jolla poliisilaitosten määrää vähennettiin yhteentoista vuoden 2014 alussa. Keski-Uudenmaan poliisilaitos liitettiin 1. tammikuuta 2014 osaksi uutta, toimialueeltaan laajempaa Itä-Uudenmaan poliisilaitosta. Poliisilaitoksen päätoimipiste on tämän jälkeen Vantaan poliisitalolla Tikkurilassa. Poliisiasemat Nurmijärvellä, Hyvinkäällä, Keravalla ja Mäntsälässä jatkoivat toimintaansa.
Poliisilaitos jakautui esikunnan, poliisipalveluiden ja lupahallinnon toimintalinjaan.
Esikuntapalvelut

Esikunta koordinoi, ohjaa ja seuraa poliisilaitoksen toimintaa sekä henkilöstön ja määrärahojen käyttöä siten, että voimavarat kohdentuvat toimintojen ylläpitämisen ja kehittämisen kannalta tarkoituksenmukaisesti. Esikunta on organisaatiota tukeva yksikkö, jonka tehtävänä on huolehtia kaikesta ei-operatiivisesta toiminnasta. Esikunta toimi Järvenpään poliisiasemalla.
Poliisipalvelut

Poliisipalveluiden linja jakaantui hälytys- ja valvontatoimintoihin ja rikostorjuntatoimintoihin. Poliisipalvelutoiminnot jakautuivat itäiseen ja läntiseen alueeseen. Itäiseen alueeseen kuuluivat Järvenpää, Kerava, Mäntsälä, Pornainen ja Tuusula (pois lukien Jokelan taajama). Läntiseen alueeseen kuuluivat Hyvinkää, Nurmijärvi ja Jokelan taajama Tuusulassa.
Lupapalvelut

Lupapalveluilla on toimipisteet Hyvinkäällä, Järvenpäässä, Keravalla, Mäntsälässä ja Nurmijärvellä.
Kirovin alueen lippu

Kirovin alueen lippu
Kirovin alueen lippu on Venäjän federaatioon kuuluvan Kirovin alueen virallinen lippu, joka otettiin käyttöön 26. kesäkuuta 2003.
Kirovin alueen lippu on vaakasuoran muotoinen, jonka leveyden ja pituuden suhde on 2:3. Lippu jakaantuu kolmeen vaakasuoraan kenttään. Ylimmäisen leveys on 3/4 lipun leveydestä ja se on väriltään valkoinen. Tämän valkoisen kentän alapuolella on vihreä ja sininen kenttä, joiden kummankin leveys on 1/8 lipun leveydestä. Valkoisen kentän keskellä on Kirovin alueen vaakuna, jonka ääriviivat ovat punaiset. Vaakunakilven oikeassa reunassa on sininen pilvi, josta tuleva punainen käsi pitää kädessään jousipyssyä. Vaakunan vasemmassa yläkulmassa on punainen risti. Lipun valkoinen väri symboloi moraalia, ystävyyttä ja vaatimattomuutta sekä talvista lunta. Vihreä symboloi toivoa, iloa ja terveyttä sekä maan ja metsien hedelmällisyyttä. Sininen symboloi uskollisuutta, rehellisyyttä ja ansioita sekä viittaa myös alueella sijaitsevaan Vjatka-jokeen.
Kohmujärvi

| Kohmujärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi, Äänekoski
Koordinaatit:  62°51′02″N, 25°35′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskujoki:  Kohmunjoki Isoon Suojärveen 
Järvinumero:  14.687.1.008
Mittaustietoja
Pinnankorkeus:  160,4 m  
Pituus:  3,4 km  
Leveys:  850 m  
Rantaviiva:  13,586 km  
Pinta-ala:  1,36395 km²   
Tilavuus:  0,00339376 km³ 
Keskisyvyys:  2,49 m  
Suurin syvyys:  12,6 m  
Saaria:  10 
 fiKohmujärvi 
Kohmujärvi  on Keski-Suomessa Saarijärvellä ja Äänekoskella Kohmun lähellä sijaitseva järvi.
Maantietoa

Järvi on 3,4 kilometriä pitkä, 850 metriä leveä, ja sen pinta-ala on 136 hehtaaria eli 1,4 neliökilometriä. Järvellä on kartan mukaan 10 saarta. Järvi on luodattu ja siitä on julkaistu syvyyskartat. Järven tilavuudeksi on saatu 3,39 miljoonaa kuutiometriä eli 0,00339 kuutiokilometriä. Sen keskisyvyys on 2,5 metriä ja suurin syvyys on 12,6 metriä. Sen rantaviivan pituus on 13,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Iso Suojärven valuma-alueeseen (14.687) se kuuluu. Järven vedenpinnan korkeus on 160,4 metriä mpy.
Kohmalanjärvi

| Kohmalanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°36′57″N, 23°39′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.311.1.064
Mittaustietoja
Pinnankorkeus:  96,2 m  
Rantaviiva:  1,075 km  
Pinta-ala:  6,162 ha  
Saaria:  ei saaria 
 fiKohmalanjärvi 
Kohmalanjärvi  on Pirkanmaalla Ylöjärvellä Ylisten kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 6,2 hehtaaria ja se on 450 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 96,2 metriä mpy.
Kevytmielinen äitini

| Kevytmielinen äitini> Mother Wore Tights |
| --- | --- |
 Levitysjuliste
Ohjaaja:  Walter Lang
Käsikirjoittaja:  Kirja: Miriam Young Käsikirjoitus: Lamar Trotti
Tuottaja:  Lamar Trotti
Säveltäjä:  Alfred Newman
Kuvaaja:  Harry Jackson
Leikkaaja:  J. Watson Webb, Jr.
Tuotantosuunnittelija:  Richard Day
Pukusuunnittelija:  Orry-Kelly
Pääosat:  Betty Grable Dan Dailey
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios
Ensi-ilta:  20. elokuuta 1947 (US) 17. lokakuuta 1952 (FI)
Kesto:  107 minuuttia
Alkuperäiskieli:  englanti
Budjetti:  2 727 000 USD (arvio)
Aiheesta muualla
IMDb 
Elonet
AllMovie
Infobox OKNimi-testi OK: 
Kevytmielinen äitini (engl. Mother Wore Tights) on Walter Langin ohjaama yhdysvaltalainen musikaalielokuva vuodelta 1947, jonka päätähtinä ovat Betty Grable ja Dan Dailey. Sivuosissa ovat muiden muassa Mona Freeman, Connie Marshall ja Robert Arthur. Lamar Trotti laati käsikirjoituksen Miriam Youngin kirjan pohjalta ja myös tuotti elokuvan. Kevytmielinen äitini on värillinen (Technicolor), ja pituudeltaan 107 minuuttia, eli tunti ja 47 minuuttia. 20th Century Fox -yhtiö tuotti elokuvan.
Kevytmielinen äitini oli ehdokkaana vuonna 1948 kolmen Oscar-palkinnon saajaksi, joista elokuva voitti yhden, parhaan musiikin Oscar-palkinnon. Kevytmielinen äitini on ensimmäinen neljästä Grablen ja Daileyn yhteistyöstä.
Kevytmielinen äitini on Grablen suosituimpia ja lippuluukuilla Grablen uran rahallisesti menestynein elokuva ja siitä tuli yksi suurimmista vuoden 1947 kassamagneeteista; yli 5 250 000 dollarin lipputulot Yhdysvalloissa.
Juoni

Kevytmielinen äitini sijoittuu 1900-luvun alkuun, jossa Betty Grablen näyttelemä Myrtle McKinley liittyy kuoroon vaudevilleteatteriin, vaikka hänen oli aluksi pitänyt mennä liiketoimintayliopistoon San Franciscoon. Siellä hän tapaa Dan Daileyn näyttelemän Frank Burtin, jonka kanssa Myrtle muodostaa parivaljakon. Jossain vaiheessa Myrtle jättää tämän, mutta palaa takaisin, kun hän huomaa, että on menestyksetön ilman häntä. Aviopuolisoina he käyvät kiertueilla siihen asti kun Myrtle tulee raskaaksi. Myrtle vetäytyy esiintymisestä kun taas Frank jatkaa. Myrtle synnyttää heille tytön, jolle hän antaa nimeksi Iris, ja kolme vuotta myöhemmin Myrtle saa toisen tyttären, Miriamin "Mikie". Myrtle palaa esiintymään Frankin kanssa, kun tämän edellinen kumppani lähti näyttelemään elokuviin. Iris ja Mikie jäävät isoäidin luokse ja ikävöivät vanhempiaan, joita he näkevät vain silloin tällöin. Eräänä jouluna isoäiti lähettää tytöt Bostoniin vanhempiensa luokse. Lasten varttuessa, Iris tapaa myöhemmin Bob Clarkmanin, joka tulee seurapiiriperheestä. Myöhemmin Iriksestä tulee kunniakas opiskelija musiikkikoulussa ja hänen loppututkinnon suorittamisen jälkeisessä seremoniassa, johon otti osaa Frank, Myrtle ja Mikie, hän esitti yhden lauluista. Iris lopulta menee naimisiin Bobin kanssa ja menee showbisnekseen seuraten vanhempiensa jalanjälkiä. Mikie myös menee naimisiin ja joka sunnuntai hän ottaa lapsensa mukaan vierailemaan heidän isovanhemmillaan.
Muuta

Grable oli raskaana elokuvan kuvauksien aikana.
Betty Grablen ja Dan Daileyn "(Rolling Down Bowling Green) On a Little Two-Seat Tandem" (sävellys Josef Myrow, sanoittaja Mack Gordon) koko esitys leikattiin elokuvasta. Jäljelle jäänyt on osittaista laulu-ja-tanssi uusintaa lähellä elokuvan loppua.
Betty Grable on kertonut, että tämä on hänen suosikkinsa elokuvistaan.
20th Century Fox halusi joko James Cagneyn tai Fred Astairen näyttelemään laulaja-tanssijan, Frank Burtin roolin. Epäonnistuneiden neuvottelujen jälkeen Astairen kanssa, Grable pyysi John Paynea, joka ennestään näytteli Grablen kanssa elokuvissa College Swing (1938), Kadun sävelmä (1940), Röyhkeä ja rakastunut (1942), Rosita tanssii ja hymyilee (1942) ja Dolly-sisarukset (1945). Frank Burtin roolin sai loppujen lopuksi Dan Dailey.
Näyttelijät

| 0 | 1 | 2 |
| --- | --- | --- |
|  Betty Grable  | … |  Myrtle McKinley Burt   |
|  Dan Dailey  | … |  Frank Burt   |
|  Mona Freeman  | … |  Iris Burt   |
|  Connie Marshall  | … |  Miriam "Mikie" Burt   |
|  Vanessa Brown  | … |  Bessie   |
|  Robert Arthur  | … |  Bob Clarkman   |
|  Sara Allgood  | … |  Isoäiti McKinley   |
|  George Cleveland  | … |  Isoisä McKinley   |
|  William Frawley  | … |  Herra Schneider   |
|  Ruth Nelson  | … |  Neiti Ridgeway   |
|  Anabel Shaw  | … |  Alice Flemmerhammer   |
|  Stephen Dunne  | … |  Roy Bivins   |
|  Veda Ann Borg  | … |  Rosemary Olcott   |
Palkinnot ja -ehdokkuudet > Palkinnot

| 0 | 1 | 2 | 3 |
| --- | --- | --- | --- |
| Vuosi | Palkinto | Kategoria | Kenelle |
| 1948 | Oscar-palkinto | Paras musiikki | Alfred Newman |
Palkinnot ja -ehdokkuudet > Ehdokkuudet

| 0 | 1 | 2 | 3 |
| --- | --- | --- | --- |
| Vuosi | Palkinto | Kategoria | Kenelle |
| 1948 | Oscar-palkinto | Paras kuvaus (värillinen) | Harry Jackson |
| 1948 | Oscar-palkinto | Paras laulu | Josef Myrow (sävellys) Mack Gordon (sanat) Laulusta "You Do" |
Aiheesta muualla

Kevytmielinen äitini Internet Movie Databasessa (englanniksi)
Kevytmielinen äitini Elonet.
Kevytmielinen äitini TCM Movie Databasessa (englanniksi)
Kevytmielinen äitini AllMoviessa (englanniksi)